Diari Oficial de la Generalitat Valenciana


Sumari del DOGV 9738, del 04-12-2023 (2023/11845)

RESOLUCIÓ 22 de novembre de 2023, del director de l'Agència Valenciana de Foment i Garantia Agrària (AVFGA), per la qual es convoquen anticipadament, per als anys 2024 i 2025 les ajudes finançades per FEADER per a l'aplicació de mesures de gestió forestal sostenible.
---------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9738

Data del DOGV
:   04-12-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/11944


Data del document
:   22-11-2023

Organisme emissor
:   Agència Valenciana de Foment i Garantia Agrària

Tipus de document
:   Resolució

Anàlisi jurídica

 Descriptors 

:   * Agència Valenciana de Foment i Garantia Agrària

RESOLUCIÓ 22 de novembre de 2023, del director de l'Agència Valenciana de Foment i Garantia Agrària (AVFGA), per la qual es convoquen anticipadament, per als anys 2024 i 2025 les ajudes finançades per FEADER per a l'aplicació de mesures de gestió forestal sostenible. [2023/11855]  
Dins del PDR-CV 2014-2020, en la versió revisada després de les modificacions aprovades per mitjà de decisió d'execució de la Comissió, la mesura 8 preveu diverses línies d'ajuda per a la realització d'inversions destinades al desenvolupament de zones forestals i a la millora de la viabilitat dels boscos, basades en la gestió sostenible i la seua multifuncionalitat.  
Concretament, la submesura 8.5, «Ajuda per a inversions per a incrementar la capacitat d'adaptació i el valor mediambiental dels ecosistemes forestals», inclou ajudes destinades als titulars forestals i les seues associacions, localitzades en zones rurals de la Comunitat Valenciana. Aquest sistema d'ajudes pretén impulsar i desenvolupar eficaçment una bioeconomia sostenible a les comarques de muntanya, capaç de generar condicions socioeconòmiques d'ocupació digna i estable, adequades per a implantar i fixar població rural en aquestes zones.  
La submesura esmentada preveu, entre altres, les operacions següents:  
- Operació 8.5.1. Instruments de gestió forestal sostenible.  
- Operació 8.5.2. Gestió forestal sostenible per a la millora ambiental, paisatgística i foment dels ecosistemes forestals.  
Respecte a la no subjecció a la política de la competència de la Unió Europea, i en aplicació dels articles 1.3 i 7.4 del Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, s'especifica que les ajudes incloses en aquesta convocatòria són compatibles amb la política comunitària de competència d'acord amb l'article 81.2 del Reglament (UE) núm. 1305/2013, del Parlament Europeu i del Consell, de 17 de desembre, segons el qual els articles 107, 108 i 109 del Tractat de Funcionament de la Unió Europea no són aplicables als pagaments efectuats pels estats membres en virtut i de conformitat amb aquest reglament, ni al finançament suplementari nacional previst en l'article 82, dins de l'àmbit d'aplicació de l'article 42 del Tractat de Funcionament de la Unió Europea.  
  
  
Considerant les disposicions de l'article 23 de la Llei 38/2003, de 17 de novembre, general de subvencions, sobre inici del procediment per a la convocatòria anual de concessió de subvencions, la informació referent als crèdits pressupostaris, la quantia de les subvencions i el termini de presentació de sol·licituds.  
Vist que les bases de les ajudes s'han publicat en el Diari Oficial de la Generalitat Valenciana núm. 8745, de 21 de febrer de 2020, per mitjà de l'Ordre 3/2020, de 12 de febrer, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'establixen les bases reguladores per a la concessió d'ajudes per a l'aplicació de mesures de gestió forestal sostenible en el marc del Programa de desenvolupament rural de la Comunitat Valenciana 2014-2020.  
Vistes les repercussions econòmiques que continuen tenint en el sector agroforestal les mesures de confinament aprovades pel Govern de la nació contra la pandèmia del Covid-19, aquestes ajudes als propietaris forestals poden ser un impuls per a mitigar els efectes econòmics de la pandèmia.  
I, en virtut de les facultats que em conferixen l'article 160.4.b de la Llei 1/2015, de 6 de febrer, de la Generalitat, d'hisenda, del sector públic instrumental i de subvencions, i l'article 13.1.h del Decret 123/2006, de 8 de setembre, del Consell, pel qual s'aprova l'Estatut de l'Agència Valenciana de Foment i Garantia Agrària (DOGV 5344, 12.09.2006), en la redacció que en fa la disposició final primera del Decret 146/2023, de 5 de setembre, del Consell, pel qual s'aprova el Reglament orgànic i funcional de la Conselleria d'Agricultura, Ramaderia i Pesca, i el Decret 124/2006, de 8 de setembre, del Consell, pel qual es designa l'organisme pagador de les despeses corresponents a la política agrícola comuna de la Comunitat Valenciana i establix la seua organització i funcionament (DOGV 5344, 12.09.2006), els dos en la seua redacció vigent, resolc:  
  
Primer. Objecte i àmbit  
Convocar, per als exercicis 2024 i 2025, les ajudes per a l'aplicació de mesures de gestió forestal sostenible, finançades per FEADER, en l'àmbit territorial de la Comunitat Valenciana, gestionades per la Direcció General de Medi Natural i Animal, de la Conselleria de Medi Ambient, Aigua, Infraestructures i Territori de la Generalitat Valenciana, i regulades per l'Ordre 3/2020, de 12 de febrer, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'establixen les bases reguladores per a la concessió d'ajudes per a l'aplicació de mesures de gestió forestal sostenible en el marc del Programa de desenvolupament rural de la Comunitat Valenciana 2014-2020.  
Les ajudes es convoquen per a les operacions:  
- Operació 8.5.1. Instruments de gestió forestal sostenible.  
- Operació 8.5.2. Gestió forestal sostenible per a la millora ambiental, paisatgística i foment dels ecosistemes forestals.  
Als efectes anteriors, aquestes operacions queden descrites respectivament en els capítols II i III de l'annex únic de l'ordre esmentada.  
  
Segon. Condicions de concessió de les ajudes  
1. El procediment de concessió d'aquestes subvencions és el de concurrència competitiva.  
2. En els capítols II i III de l'Ordre 3/2020, de 12 de febrer, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'establixen les bases reguladores per a la concessió d'aquestes ajudes, s'indiquen els requisits específics que han de complir les persones beneficiàries en funció de la línia o les línies d'ajuda a què opten.  
3. Els requisits per a poder ser beneficiari de les ajudes queden definits en l'article 4 de l'Ordre 3/2020, de bases. Ha de complir el que s'establix en l'article 13.3 bis de la Llei 38/2003, de 17 de novembre, general de subvencions, per a imports d'ajuda superiors a 30.000 €.  
  
  
Tercer. Finançament de les ajudes  
1. Les ajudes incloses en aquesta convocatòria seran finançades pel fons europeu FEADER, el Ministeri d'Agricultura, Pesca i Alimentació i la Generalitat Valenciana, tal com consta en el Programa de desenvolupament rural de la Comunitat Valenciana 2014-2020, del qual formen part, enquadrades en la mesura 8, «Inversions en el desenvolupament de zones forestals i millora de la viabilitat dels boscos», en les operacions 8.5.1, «Instruments de gestió forestal sostenible», 8.5.2, «Gestió forestal sostenible per a la millora ambiental, paisatgística i foment dels ecosistemes forestals».  
2. La dotació pressupostària màxima per a les anualitats 2024 i 2025 es farà amb càrrec a la secció 12, entitat 91, Agència Valenciana de Foment i Garantia Agrària, línia SO833000, i ascendix a la quantitat de 7.034.822,34 euros, distribuïda de la manera següent:  
  
Operació 2024 2025 Total  
Operació 8.5.1 577.659,47 880.767,00 886.197,77  
Operació 8.5.2 3.076.783,57 3.000.000,00 6.076.783,57  
Total 3.654.442,75 3.380.379,59 7.034.822,34  
  
  
Per a l'exercici 2024, i de conformitat amb el que s'establix en el projecte de Llei de pressupostos de la Generalitat Valenciana per a l'exercici esmentat, les ajudes convocades es finançaran amb càrrec a la línia descrita fins a l'import global màxim estimat que es troba detallat en el quadre anterior.  
3. De conformitat amb els articles 41 i 167 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i amb les disposicions de l'article 18 del Decret 77/2019, de 7 de juny, del Consell.  
4. Conforme a les disposicions de l'article 40.5 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, com que es tracta de despeses finançades parcialment pel fons europeu FEADER, tant en els percentatges com en les anualitats no s'apliquen les limitacions imposades per la llei d'hisenda pròpia de la Generalitat.  
5. L'Agència Valenciana de Foment i Garantia Agrària, per mitjà d'una resolució que es publicarà en el Diari Oficial de la Generalitat Valenciana i sense necessitat d'obrir un nou termini de presentació de sol·licituds, pot incrementar les dotacions econòmiques inicialment previstes si hi concorre algun dels supòsits de l'article 11 del Decret 77/2019, de 7 de juny, del Consell, de regulació del procediment de gestió del pressupost de la Generalitat.  
L'efectivitat i exactitud de la quantia addicional ha de quedar condicionada a la declaració de disponibilitat del crèdit abans de la resolució d'aquesta convocatòria, tal com es disposa en l'apartat 4.b de l'article 58.2 del Reglament de la Llei 38/2003, i segons l'article 11.2.b del Decret 77/2019, de 7 de juny, del Consell, de regulació del procediment de gestió del pressupost de la Generalitat.  
  
En aplicació de l'article 11.6 del Decret 77/2019, els eventuals augments sobrevinguts en el crèdit disponible possibilitaran que es dicte una resolució complementària de concessió de la subvenció per a les sol·licituds que complisquen tots els requisits i no hagen sigut inicialment beneficiàries per esgotament del crèdit.  
  
Quatre. Termini i forma de presentació de sol·licituds  
1. Les sol·licituds es presentaran a través del model normalitzat que es publicarà en la guia PROP de la Generalitat: https://www.gva.es/va/inicio/procedimientos'id\_proc=18555.  
2. El termini de presentació de sol·licituds per a les ajudes d'aquesta convocatòria és d'un mes, comptador des de l'endemà de la publicació en el Diari Oficial de la Generalitat Valenciana d'aquesta resolució.  
  
3. Les sol·licituds i la documentació que les acompanya s'han de presentar preferentment en els registres de les direccions territorials de la conselleria competent en gestió forestal, i es poden presentar també en qualsevol dels registres previstos en la legislació reguladora del procediment administratiu comú.  
4. Les persones obligades a relacionar-se amb la Generalitat a través de mitjans electrònics, en els termes de l'article 14 de la Llei 39/2015, d'1 d'octubre, del procediment administratiu comú, així com els sol·licitants que no estiguen obligats a això i opten per aquesta via, han de presentar les sol·licituds telemàticament a través de la seu electrònica de la Generalitat en l'URL següent:  
 https://www.gva.es/va/inicio/procedimientos'id\_proc=18463.  
Per a accedir de manera telemàtica al procediment, la persona sol·licitant ha de disposar de signatura electrònica avançada, bé amb el certificat qualificat de representant d'entitat (si és persona jurídica) o amb el certificat reconegut per a ciutadans (si és persona física), els dos emesos per l'Agència de Tecnologia i Certificació Electrònica de la Comunitat Valenciana (ACCV). Així mateix, es pot utilitzar qualsevol altre sistema de signatura electrònica admés per la seu electrònica de la Generalitat, en l'adreça d'internet   
https://sede.gva.es/va/sistemes-d-identificacio-i-signatura-acceptats.  
5. Si algun dels subjectes als quals fa referència l'article 14.2 de la Llei 39/2015, d'1 d'octubre, presenta la seua sol·licitud presencialment, es requerirà l'interessat perquè l'esmene a través de la presentació electrònica en els termes previstos en l'article 68.4 de la Llei 39/2015 esmentada. A aquest efecte, es considerarà com a data de presentació de la sol·licitud aquella en què s'haja fet l'esmena.  
  
6. No s'admetran a tràmit les sol·licituds que es presenten fora del termini establit en la convocatòria, i se'n resoldrà la inadmissió, que haurà de ser notificada als interessats en els termes previstos en els articles 40 i següents de la Llei 39/2015, d'1 d'octubre, del procediment administratiu comú de les administracions públiques.  
  
7. Una vegada presentada la sol·licitud, qualsevol aportació documental que es faça de manera telemàtica es realitzarà a través de l'enllaç següent:   
https://www.gva.es/va/inicio/procedimientos'id\_proc=18921.  
8. La persona sol·licitant podrà iniciar els treballs inclosos en l'expedient d'ajudes a partir de la data de presentació de la sol·licitud en els registres oficials, i serà necessari que remeta una declaració jurada de la data d'inici dels treballs en un termini d'un mes comptador des de l'inici d'aquests.  
9. Quan es vulga tramitar un procediment en representació d'altres persones físiques o jurídiques, es podrà atorgar aquesta representació a través del Registre de Representants de l'ACCV (https://www.accv.es/vl/servicios/ciudadanos-y-autonomos/registro-de-representantes/). L'accés a aquest registre per part dels representats es pot fer utilitzant un certificat qualificat de ciutadà (si és persona física) o de representant d'entitat (si és persona jurídica).  
  
Cinqué. Documentació que ha d'acompanyar la sol·licitud  
1. A la sol·licitud s'ha d'adjuntar la documentació següent:  
a) Justificació de la titularitat:  
- dels drets de propietat, per mitjà de certificat cadastral descriptiu i gràfic;  
- dels drets d'ús i gaudi, per mitjà de document notarial.  
b) En el cas de persones jurídiques, còpia de les escriptures o estatuts en els quals conste la capacitat d'obrar del representant que realitza la sol·licitud o, si no n'hi ha, certificat de l'acord de l'òrgan de govern pel qual aquest siga nomenat.  
c) En el cas d'agrupacions de titulars forestals sense personalitat jurídica, s'han de fer constar expressament, tant en la sol·licitud com en la resolució de concessió, els compromisos d'execució assumits per cada membre de l'agrupació, així com l'import de subvenció a aplicar per cada un, que tindran igualment la consideració de beneficiaris. En qualsevol cas, s'ha de nomenar un representant o apoderat únic de l'agrupació, amb poders bastants per a complir les obligacions que, com a beneficiari, corresponen a l'agrupació, acreditat per mitjà de document notarial.  
d) Si els titulars forestals pertanyen a alguna associació de titulars forestals amb personalitat jurídica, certificat del secretari de l'associació en què s'indique la seua pertinença a aquesta.  
e) Memòria justificativa de l'actuació a realitzar signada pel sol·licitant o representant. Quan l'actuació per a la qual se sol·licita la subvenció estiga continguda en un instrument tècnic de gestió forestal (ITGF), aquest fet es ressenyarà en la memòria justificativa, amb indicació del codi d'expedient de l'instrument aprovat.  
f) Pressupost de l'actuació a realitzar, amb desglossament per partides i conceptes de despesa, signat pel sol·licitant o representant.  
g) Plans de l'actuació sobre base topogràfica i sobre ortofoto a escala 1:5.000 o 1:10.000.  
h) En el cas d'ajuntaments, s'hi ha d'incloure acord del ple municipal per a sol·licitar l'ajuda.  
i) Model de domiciliació bancària degudament emplenat segons l'Ordre 2/2022, de la Conselleria d'Hisenda i Model Econòmic, per la qual es regulen les actuacions o tràmits d'alta, modificació i baixa de les dades personals identificatives i bancàries de les persones físiques i jurídiques que es relacionen econòmicament amb la Generalitat. Quan les persones interessades necessiten donar d'alta o modificar un compte bancari per a la percepció de les ajudes convocades, aquesta actuació es realitzarà preferentment de manera telemàtica a través de la seu electrònica de la Generalitat a través del tràmit PROPER:   
  
https://www.gva.es/va/inicio/procedimientos'id\_proc=22762.  
j) Excepcionalment, quan la rellevància del document en el procediment ho exigisca o hi haja dubtes derivats de la qualitat de la còpia, les administracions poden sol·licitar de manera motivada la confrontació de les còpies aportades per l'interessat, i per a això poden requerir l'exhibició del document o de la informació original.  
2. El formulari de sol·licitud ha d'incorporar les declaracions responsables següents, que han de ser subscrites pel sol·licitant:  
a) No estar incurs en alguna de les circumstàncies recollides en l'apartat 2n de l'article 13, i l'article 13.3 bis de la Llei 38/2003, de 17 de novembre, general de subvencions.  
b) No haver sol·licitat una altra ajuda per a la mateixa finalitat. En cas d'haver obtingut subvencions per a les mateixes despeses subvencionables procedents de qualsevol de les administracions o entitats públiques nacionals o internacionals, ha d'especificar-ne la quantia, la data de concessió i l'organisme que concedix l'ajuda.  
c) Compliment de la quota de reserva per a la integració social de personal amb diversitat funcional, si és el cas.  
d) La catalogació com a finca rústica no urbanitzable dels terrenys objecte d'actuació.  
  
Sisé. Criteris de valoració de les sol·licituds  
Tant la valoració prèvia com la definitiva de les sol·licituds s'ha de fer d'acord amb els criteris de priorització definits per a cada tipus d'ajuda en els capítols II i III de l'Ordre 3/2020, de 12 de febrer, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'establixen les bases reguladores per a la concessió d'ajudes per a l'aplicació de mesures de gestió forestal sostenible en el marc del Programa de desenvolupament rural de la Comunitat Valenciana 2014-2020.  
  
Seté. Informació bàsica sobre protecció de dades de caràcter personal i transparència  
1. La sol·licitud d'inici d'aquest procediment comporta el tractament de dades de caràcter personal en el marc de les disposicions del Reglament (UE) 2016/679, del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades, i de la Llei orgànica 3/2018, de 5 de desembre, de protecció de dades personals i garantia dels drets digitals.  
2. La informació relativa al tractament de les dades de caràcter personal es troba disponible en el Registre d'Activitats de Tractament, publicat en la pàgina web de la conselleria competent en matèria d'agricultura / medi ambient. En concret, la informació bàsica d'aquest tractament és la següent:  
- Nom del tractament: ajudes en matèria mediambiental de l'Agència Valenciana de Foment i Garantia Agrària.  
- Identitat del responsable del tractament: persona titular de la Direcció de l'Agència Valenciana de Foment i Garantia Agrària.  
- Finalitat del tractament: gestionar les ajudes en matèria mediambiental incloses en la política agrícola comuna, finançades pel Fons Europeu Agrícola de Garantia (FEAGA) i el Fons Europeu Agrícola de Desenvolupament Rural (FEADER).  
- Exercici de dret: pot exercir el dret d'accés, rectificació, supressió, limitació, oposició i portabilitat de les seues dades de caràcter personal de manera presencial o telemàtica, de conformitat amb el que preveu l'enllaç següent:   
https://www.gva.es/va/inicio/procedimientos'id\_proc=19889.  
- Reclamacions: sense perjudici de qualsevol altre recurs administratiu o acció judicial, qualsevol persona interessada té dret a presentar una reclamació en l'Agència Espanyola de Protecció de Dades si considera que el tractament de dades personals que la concernisquen infringix la normativa en matèria de protecció de dades.  
Pot obtindre informació més detallada en l'enllaç següent:   
https://gvaoberta.gva.es/va/registre-activitats-de-tractament.  
3. Quan les persones interessades hagen d'aportar a la Conselleria documents que incloguen dades de caràcter personal de terceres persones, hauran de declarar davant d'aquesta que han informat aquestes persones de la comunicació i el tractament de les seues dades de caràcter personal.  
4. Pel que fa a matèria de transparència, les entitats beneficiàries han de complir el que s'establix en l'article 4 de la Llei 1/2022, de 13 d'abril, de transparència i bon govern de la Comunitat Valenciana, respecte a l'obligatorietat de fer l'adequada publicitat al caràcter públic del finançament de les actuacions objecte de subvenció, d'acord amb el que s'establix en l'article 5 de la Llei 1/2022, així com l'article 18 de la Llei 38/2003, de 26 de novembre, general de subvencions.  
  
  
Huité. Resolució i notificació  
1. El director general de Medi Natural i Animal resoldrà les sol·licituds, segons l'Acord de 26 d'abril de 2012, pel qual es deleguen les funcions d'autorització del pagament de fons FEADER entre l'organisme pagador i els diferents òrgans administratius de la Conselleria d'Agricultura, Pesca, Alimentació i Aigua, així com de la Conselleria d'Infraestructures, Territori i Medi Ambient, i de la Conselleria de Governació.  
  
2. El termini màxim de resolució i notificació s'establix en sis mesos, comptadors des de la data de finalització del termini de presentació de sol·licituds. La falta de resolució en termini tindrà efectes desestimatoris en els termes previstos en l'article 25 de la Llei 39/2015, d'1 d'octubre, del procediment administratiu comú de les administracions públiques, així com en l'article 55 de la Llei 9/2001, de 27 de desembre, de mesures fiscals, de gestió administrativa i financera, i d'organització de la Generalitat Valenciana.  
  
Nové. Mitjà de notificació i publicació sobre informació dels beneficiaris  
1. En aplicació de l'article 45.1.b de la Llei 39/2015, d'1 d'octubre, del procediment administratiu comú de les administracions públiques, la resolució de la convocatòria es publicarà en el Diari Oficial de la Generalitat Valenciana.  
2. S'informa els beneficiaris que les seues dades es publicaran conformement a l'article 111 del Reglament 1306/2013 i podran ser tractades per organismes d'auditoria i investigació de la Unió Europea i dels estats membres, de conformitat amb els articles 99 i 101 del Reglament (UE) 2021/2116.  
  
Desé. Requisits de notificació, comunicació o exempció  
En aplicació de l'article 7.2 del Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, s'especifica que les ajudes per a l'aplicació de mesures de gestió forestal sostenible queden fora de l'àmbit d'aplicació de l'article 42 del TFUE, per la qual cosa tenen la consideració d'ajudes d'estat.  
A l'efecte de l'exempció de la notificació individual de les ajudes a la Comissió, s'acullen al règim previst en el Reglament (UE) núm. 702/2014, de la Comissió, de 25 de juny de 2014, pel qual es declaren determinades categories d'ajuda en els sectors agrícola i forestal i en zones rurals compatibles amb el mercat interior, en aplicació dels articles 107 i 108 del TFUE, d'acord amb el detall següent:  
- En el cas de les ajudes corresponents a les operacions 8.5.1 i 8.5.2 del PDR-CV 2014-2020, el règim d'ajudes aplicable és el previst en el capítol I i en els apartats 2 a 8 de l'article 35 del Reglament (UE) núm. 702/2014.  
Les ajudes esmentades s'han comunicat a la Comissió amb número de registre SA.43671 (2015/XA).  
  
Onzé. Forma de pagament  
1. Els beneficiaris, en acabar els treballs, per a sol·licitar el cobrament de la subvenció, han de presentar les sol·licituds i documentació justificativa recollida en l'article 11 del capítol I de l'Ordre 3/2020, de 12 de febrer, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'establixen les bases reguladores per a la concessió d'ajudes per a l'aplicació de mesures de gestió forestal sostenible en el marc del Programa de desenvolupament rural de la Comunitat Valenciana 2014-2020.  
2. Les sol·licituds de pagament seran resoltes amb certificació prèvia de l'òrgan competent.  
3. El pagament s'efectuarà després de comprovar que el beneficiari està al corrent amb les administracions tributàries i de la Seguretat Social.  
  
Dotzé. Procediment de comunicació d'irregularitats i sospites de frau  
  
Qualsevol persona que tinga coneixement de fets que puguen ser constitutius de frau o irregularitat en relació amb projectes o operacions finançats totalment o parcialment amb càrrec a fons procedents de la Unió Europea en el marc d'aquesta convocatòria, pot posar aquests fets en coneixement del Servei Nacional de Coordinació Antifrau de la Intervenció General de l'Administració de l'Estat, per mitjans electrònics a través del canal habilitat a aquest efecte per aquest servei en l'adreça web https://www.igae.pap.hacienda.gob.es/sitios/igae/es-ES/snca/paginas/inicio.aspx i en els termes establits en la Comunicació 1/2017, de 6 d'abril, del servei esmentat, que es pot consultar en l'URL següent: http://www.hisenda.gva.es/documents/27370020/977436757/ComunicacionSNCA+1-2017+06-04-017Canaldenuncias.pdf/0356c08d-0e02-4cf6-b820-19f28fcee69f.  
  
Tretzé. Recursos  
Contra aquesta resolució, que posa fi a la via administrativa, es pot interposar un recurs potestatiu de reposició davant del director de l'Agència Valenciana de Foment i Garantia Agrària (AVFGA), en el termini d'un mes comptador des de l'endemà de la publicació, o impugnar-se directament davant dels jutjats contenciosos administratius de la Comunitat Valenciana, en el termini de dos mesos des de l'endemà de la publicació, de conformitat amb les disposicions dels articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i amb els articles 8.3, 25.1 i 46.1 de la Llei de la jurisdicció contenciosa administrativa.  
  
  
Catorzé. Entrada en vigor  
Aquesta resolució entrarà en vigor l'endemà de la publicació en el Diari Oficial de la Generalitat Valenciana.  
  
València, 22 de novembre de 2023.- El director de l'Agència Valenciana de Foment i Garantia Agrària: Javier Bartolomé López.